**วันอาทิตย์ที่ 5 กันยายน 2021**

**พระเจ้ายังทรงเป็นพระเจ้า**

ในชีวิตของเราทุกคน เราจะมีโอกาสเผชิญกับช่วงเวลาที่ยากลำบาก เผชิญกับบางสิ่งบางอย่างที่เราไม่เข้าใจ หลายคนสูญเสียความวางใจในพระเจ้าและในพระวจนะของเขาไป บางคนกลัว บางคนท้อใจ แล้วเกิดคำถามว่า “พระเจ้า พระองค์ยังทรงอยู่กับลูกรึป่าว?” เมื่อบางสิ่งบางอย่างที่เราไม่เข้าใจเกิดขึ้น นั่นเป็นจุดที่เราต้องตัดสินใจ เราจะให้สิ่งหล่านั้นมาขโมยพระพรของพระเจ้าไปจากเรา หรือเราจะยืนหยัดมั่นคงและประกาศออกไปว่า “ไม่ว่าฉันเผชิญอะไรอยู่ พระเจ้ายังทรงเป็นพระเจ้า พระเจ้าทรงอยู่กับฉันในทุกสถานการณ์” - มาระโก 4:35-41

* + - 1. พายุเกิดขึ้นได้ แม้ขณะที่เรากำลังดำเนินไปกับพระเจ้า - มาระโก 4:35-38, 1 ยอห์น 5:19, ยอห์น 16:33

* + - 1. พระเจ้ายังทรงเป็นพระเจ้า และทรงอยู่กับเราในทุกสถานการณ์
  1. วางใจพระเจ้าและพระวจนะของพระเจ้า - มาระโก 4:35, 38, ยอห์น 5:19
  2. จดจ่อที่การทรงสถิตของพระเจ้า ไม่ใช่ที่พายุ - มาระโก 4:39, 41, โคโลสี 3:1-2
     + 1. ในการที่ท่านจะข้ามไปถึงอีกฟากหนึ่ง ท่านจำเป็นต้องตระหนักและมั่นใจในความจริง 3 ประการนี้
  3. พระเจ้าทรงอยู่ฝ่ายเรา - โรม 8:31, สุภาษิต 24:16
  4. พระเจ้าทรงอยู่กับเรา - ยอห์น 14:23, มัทธิว 28:20, อิสยาห์ 41:10, เยเรมีย์ 1:8, โยชูวา 1:9, ฮีบรู 13:5
  5. พระเจ้าทรงอยู่ในเรา - เอเฟซัส 2:22, 1 โครินธ์ 6:19

**สรุป:** ในวันนี้ พระเจ้าทรงต้องการให้เรารู้และมั่นใจว่าไม่ว่าเรากำลังเผชิญกับสิ่งใดอยู่ พระองค์ยังทรงเป็นพระเจ้า พระองค์ทรงอยู่กับเรา ในทุกสถานการณ์ แม้ในขณะที่พายุร้ายเกิดขึ้น เพราะเรายังอยู่ในโลกที่อยู่ภายใต้การควบคุมของมารร้าย ให้เราวางใจพระเจ้าและพระวจนะของพระองค์ จดจ่อที่การทรงสถิตของพระเจ้า ไม่ลืมว่าพระเจ้าทรงอยู่กับเรา และข้ามไปถึงอีกฟากหนึ่งได้ด้วยความมั่นใจว่าพระเจ้าทรงอยู่ฝ่ายเรา พระองค์ทรงอยู่กับเรา พระองค์ทรงอยู่ในเรา ในทุกสถานการณ์ พระเจ้ายังทรงเป็นพระเจ้า พระองค์ทรงอยู่กับเรา เราจะข้ามไปถึงอีกฟากหนึ่งอย่างแน่นอน

**คำถามอภิปราย:**

1. เพราะเหตุใด ในขณะที่เรากำลังดำเนินไปกับพระเจ้า พายุจึงเกิดขึ้นได้ การรู้ความจริงนี้ช่วยท่านอย่างไร ?
2. พระเยซูทรงเป็นแบบอย่างแก่เราในการดำเนินชีวิตที่ตระหนักว่าพระเจ้ายังทรงเป็นพระเจ้าท่ามกลางพายุอย่างไร?
3. ความจริง 3 ประการที่จำเป็นต่อการที่เราจะข้ามไปถึงอีกฟากหนึ่งคืออะไร?